Mənim münasibət bildirmək istədiyim ikinci məsələni burada Zahid Oruc qaldırdı. Vaxtilə mən də bu məsələni parlamentdə qaldırmışam. Bu, Silahlı Qüvvələrə Yardım Fonduna vəsaitin toplanması ilə bağlıdır. Qardaş Türkiyə Respublikasında bununla bağlı televiziyalarda tez-tez reklam çarxları verilir və insanlar silahlı qüvvələrin formalaşdırılmasında yaxından iştirak edirlər. Ora toplanan vəsaitin də nə cür xərclənməsi ilə bağlı həmin fonda vəsait köçürən in-sanlara məlumat verilir. Çox yaxşı olardı ki, Azərbaycanda da bu təcrübədən istifadə olunsun.